Tere! Sid Roth siin.
Tere tulemast minu maailma, kus kõik on loomulikult üleloomulik!
Mul oli erakordne eesõigus tunda Kathryn Kuhlmani
ja ma panin tema juures tähele kahte peamist asja.
1. Tema käte läbi sündis
kõige suurem hulk ja imelisemaid imesid,
mida olen eales näinud.
2. Tema lähedane suhe Püha Vaimuga.
Kuulen teda veel tänaseni ütlemas:
"Ärge kurvastage Püha Vaimu, sest Ta on kõik, mis mul on."
Mu tänasel külalisel on sama lähedane suhe Püha Vaimuga
ja ta ütleb, et võib õpetada teilegi, kuidas omada sellist lähedast suhet.
Sooviksite te samasugust suhet?
Kas on olemas üleloomulik meile tundmatu maailm?
Kas on elu pärast surma?
Kas on varjatud pimeduse jõude,
mis üritavad blokeerida Jumala õnnistusi su elus?
Kas inglid on olemas, kaitstes meid üleloomulikult
ja aidates meil teha relvituks me vaenlased?
Kas me saame unenägudes taevaseid sõnumeid?
Kas me saame avada iidseid, üleloomulikke saladusi?
Kas Jumal on tabamas maad tervenemislainetega?
Sid Roth on üle 40 aasta uurinud üleloomulikku maailma.
Liitu koos Sidiga vaatamaks saadet: "See on üleloomulik“!
David, saatsid mulle eile õhtul sõnumi,
olles ise elevil ja ajades mind ka elevile.
Kõnelesid siin samas Charlottes ja üks suur ime leidis aset.
Räägi sellest inimesest.
Jah, teenisin siin piirkonnas.
Mulle meeldib teenida mis iganes kohas, kus käime.
Olime ühel teenistusel, kus Püha Vaimu vägi liikus täiega.
Jumala au oli nii võimsalt kogetav
ja ma arvasin, et näeme ehk lausa Jumala aupilve,
mida vahel on juhtunud.
Püha Vaimu ligiolu oli nii ehe ja kogetav,
et inimesed said selle peale terveks.
Seal oli üks mees, ülistamas Jumalat
ja Jumal kõnetas mind ta suhtes, öeldes: "Tahan ta terveks teha."
Teadsin, et ma teadsin, et ma teadsin, et see mees saab seal terveks.
Ma lihtsalt ei teadnud, mis tal viga on.
Kutsusin ta ette ja kui ta sinna jõudis, sain aru, et tal on kaelaga probleeme
ja ta ei saa ka oma kätt liigutada.
Ta jagas oma loo
ja ütles, et vähk oli hävitanud teatud ta kehaosad,
mistõttu arstid eemaldasid lihase, mis aitas tal oma kätt tõsta.
Kogudus võis seda kinnitada,
kuna nad olid hiljaaegu olnud kõik koos ühel konverentsil.
Nad nägid, kuidas see mees ülistas üks käsi üleval ja teine all.
Ma palun Jeesuse nimel, et Ta teeks su terveks.
Pannes oma käe ta peale, ma tundsin, kuidas...
Vahel see on kui elekter, vahel jälle kui soojus...
Ma lihtsalt kogesin, kuidas reaalne Jumala vägi
puudutas seda meest
ja ma ütlesin: "Selle mehega toimub midagi just praegu."
Ja see mees tõstis korraga käe üles.
- Käe, kus polnud mingit lihast? Just. Ei mingit lihast.
Kogu kogudus rõkkas rõõmust.
Samas mõtlesin, et ta ei saanud ju oma kätt tõsta
ja hakkasin uurima, milles tegelikult asi oli?
Selgus, et tänu sellele,
et vähk oli hävitanud osad ta kehaosad,
pidid nad võtma selle käelihase ja istutama selle ta kaelale.
Mees ütles: "Lihas mu kaelal on see, mis peaks tõstma mu kätt!
Seetõttu ma ei saa seda teha."
Nii pastor kui kogu kogudus olid seal, et kinnitada selle ime sündimist,
olles täiesti hämmingus sellest.
Ja kui inimesed hakkasid selle eest Jumalat ülistama,
tabas saali teine tervenemise laine täis Jumala Püha Vaimu väge.
Siinkohal oluline küsimus - kes on Püha Vaim?
See kätkeb endas väga paljut,
aga mulle meeldib öelda,
et Püha Vaim on Jeesus ilma ühegi piirangu või takistuseta.
Püha Vaim on Jeesus pilve sees, kui rääkida tehnilises võtmes.
Püha Vaim annab meile julguse evangeliseerida.
Mõelge, mida Ta tegi Peetrusega Apostlite tegude 2. peatükis.
Mees, kes oli eitanud Jeesust, kuulutas nüüd julgelt evangeeliumi
ja iga ta varasema eituse kohta sai 1000 inimest päästetud.
Mõelge, kuidas Püha Vaim õhutab me hinges usku üles,
pannes meid uskuma imedesse
ja seda viisil, kuidas me eales varem pole uskunud.
Püha Vaim aitab meil palvetada, sest kui võitud ka keegi poleks -
keegi ei tea täpset teed Jumala ligiollu.
Ainuüksi Püha Vaim teab teed Jumala ligiollu.
Nii et Ta juhib meid palves
ja ülistuse kaudu ilmutab meile Jeesust,
muutes Ta reaalseks me jaoks
ja õhutades me südamed üles püha tulega,
nii et me ei suuda isegi hallata
meist ülevoolavat imetlust Jeesuse suhtes.
Püha Vaim aitab meil elada pühaduses.
Ja kõik need, kes on rõhutud häbi, haiguse või patu poolt -
Püha Vaim pakub neile vabadust, sest Ta on ka pühaduse Vaim.
Ta murrab kõik harjumuste ahelad
ja aastatepikkused sõltuvused ning sidumised.
Püha Vaim vabastab deemonlike rõhumiste alt.
Püha Vaim on see, kes annab meile ilmutuse Jumala Sõnast.
Lugedes Jumala Sõna ütleme vahel: "Tahan näha Jeesust."
Püha Vaim muudab Jumala Sõnas oleva info ilmutuseks,
mis omakorda toob kaasa muutuse.
Püha Vaim käib koos meiega ja annab meile sõnu, mida öelda,
kui me ei tea, mida öelda.
Öeldes: "Püha Vaim, aita mind,
sest ma ei tea, kuidas võita seda hinge Issandale.
Ma ei tea, mida hetkel öelda."
Püha Vaim õhutab su sees üles sõnad,
mis tulevad otse Isa käest.
Püha Vaim on see, kes avab patuse südame,
muutes põikpäise, kivise südamega indiviidi
kellekski, kes kummardub Jeesuse kui oma Issanda ees.
Püha Vaim võiab meid teenistuseks ja suunab meid Jumala kutse suunas.
Ta võtab tavalised elud ja muudab nende kaudu maailma.
Vaid üks hetk, mis veedetud Püha Vaimu ligiolus,
võib muuta kogu su elu.
Kuid kogu elu, mis veedetud Püha Vaimu ligiolus,
võib muuta terveid rahvaid.
Püha Vaim on midagi enamat - üks sügav õhutus su sees.
Mis pani märtreid loobuma oma elust, öeldes: "Valage me verd, kui tahate,
aga me tahame kuulutada evangeeliumi,
sest Jeesus on Issand!"
See kõik on Püha Vaimu töö,
kes õhutab üles Jumala armastust me südameis
ja laiendab seda me südameis.
Püha Vaim on see, kes annab meile kõik Isa tõotused.
Püha Vaim on see, kes suunab meid
elama ja käima Jumala täiuslikus tahtes.
Mitte vaid mõni päev vaid tund, aga igal sekundil.
Sa ikka kohe tõeliselt armastad Püha Vaimu!
Ma võiks Temast lõputult rääkida. - On näha jah.
Kuid las ma öelda veel midagi.
Ta ainuüksi ei või rääkida lõputult Pühast Vaimust,
vaid see kätkeb endas ka tõde ja väge
ja ta saab peagi palvetama imede sündimise eest.
Oleme peagi tagasi.
Naaseme peagi saatesse...
Suvi!
Ja pole midagi paremat, kui me saate suvemüük!
Vaata iga päev parimaid pakkumisi me parimatelt kõnelejatelt.
Ära maga maha me parimaid suvepakkumisi!
Naaseme saatesse...
David, olen põnevil ainuüksi sellest, et oled noor mees
ja nii täis Jumala Vaimu.
On tore, et said ilmutuse Tema kohta,
aga kuidas sa arendasid seda lähedast suhet Püha Vaimuga?
See on üks mu lemmikasju.
Mulle meeldivad "Kuidas?"-küsimused,
sest sageli jutlusi kuulates mõtlen: "See kõik on äge,
aga öelge mulle kuidas seda ka teha?"
Püha Vaimu suhte kohta on ju isegi raamatuid,
kuid sealgi ei öelda, kuidas seda omada.
Ma olen seda sorti inimene,
kes peab koheselt saama kuuldut-loetut rakendada.
Nii tahan täna rääkida vaikusest ja paigal püsimisest.
Me lihalik olemus suudab teha paljusid asju,
kuid see ei taha muutuda.
Jumalateenistusel osalemine või kristliku saate vaatamine
ei pruugi veel tuua kaasa muutust.
Ateistid ja erinevate kultuste juhid loevad ka Piiblit,
kuid see ei too veel kaasa muutust.
Niipea aga, kui hakkad otsima Jumalat,
hakkab lihalik loomus sõdima.
Miks?
Sest selle otsimise käigus peab lihalik loomus surema.
Lihalik loomus sureb Jumala Vaimu otsimise teel.
See on üks põhjusi, miks peame otsima Püha Vaimu.
Ma ise õppisin seda raskemal moel.
Olin otsustanud õppida tundma Püha Vaimu.
Mu elus oli aeg, kus mu vaimsuses toimusid väga kiired muutused,
kuid siis korraga jooksin kui peaga vastu seina
ega suutnud sealt edasi minna.
Muide, paljud inimesed võivad sellega samastuda.
Nad jooksevad ka otsekui vastu seina,
kuid samas jäävadki sinna ega liigu edasi.
Otsekui omapäi jäänud 10-aastane.
Järgnev kõlab küll ehk pisut karmilt, kuid keegi vajab seda siiski kuulda.
Tõeline tõestus sellest, et usud palvesse,
on see, kui sa ka tegelikult palvetad.
Ainus põhjus, miks me ei palveta, on see, et me ei usu selle mõjusse.
Jumal aga on tõotanud, et kui otsime Teda, siis ka leiame Ta.
See on garantii Jeremija 29:13'st.
Kui usud seda, siis ka otsid Teda. Kui mitte, siis mitte.
Kuid Tema on mu suurim tasu.
Nii jooksin siis ise ka kui vastu seina, olles täiega närvis.
Kuid Püha Vaimu abiga sain sellest üle.
Püüdsin lahendada olukorda ja leida ühendust Jumalaga
oma tunnete abil.
Püüdsin kasutada oma intellekti ja kirge.
Püüdsin tekitada Jumalas süütunnet mulle mittevastamise pärast
stiilis: "Issand, kas Sa siis ei kuule ega näe mind?"
Kuid nii mu mõistus, tunded kui tahtejõud kukkusid läbi,
sest see lugu ei käi väe ega võimu läbi,
vaid Jumala Vaimu läbi (Sakarja 4:6).
Jeesus ütles Matteuse 6:6,
et kui palvetame, peaksime minema eraldi kohta.
Isiklikud palved toovad esile avaliku väe
ja kui puudub avalik vägi, pole ka isiklikke palveid.
Nii hakkasin isiklikult Jumalat otsima.
Oli see alles üks hea mõte! Loodetavasti kuulsite seda?
Siis aga pidin õppima raskemat asja ehk paigal/vagusi püsimist.
Psalmid 46:10: "Jätke järele ja teadke, et mina olen Jumal."
"Jätke järele" (ing. k "püsige paigal") toob endaga kaasa ilmutuse.
Ma ei tea küll ühtki saadet ega filmi, kus inimesed ei ütleks midagi.
Meid julgustatakse ikka tühimikke täitma.
Just, sest vaikus on ebamugav,
kuna vaikses jäädes tajume meis valitsevat kaost.
Ütleme: "Ma ei tundnud seda enne, kui hakkasin palvetama.
Oo, saatan ründas mind, kui hakkasin palvetama!"
Küsimus pole üldse selles.
Kaos su sees oli alati olemas -
sa lihtsalt polnud kunagi piisavalt vagusi, et seda märgata.
Pole siis ime, et kannatad deprsessiooni, ärevuse,
pingete ja segaduse all!
See seesmine kaos on pidevalt töös
ja palves see mitte ei tekki, vaid saab paljastatud.
Seetõttu kulus mul vahel 4 tundi, et murda läbi Jumala ligiollu.
See ei tähendanud alati selle füüsilist kogemist või väge,
aga samas siiski Tema ligiolu kogemist,
mida võime kogeda 24/7.
Täna võin öelda täiesti siiralt,
et ei lähe viit minutitki
ja ma olen juba teadlik Püha Vaimu ligiolust.
Vaid 5 minutit ja Ta jookseb läbi mu mõtetest
ja ma juba suhtlen Temaga.
Tahan, et selgitaksid pisut lähemalt selle vagusi püsimise kohta.
Naaseme peagi saatesse...
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Külasta me kodulehte ja saa teada,
kuidas üks uus inimene on võti Jumala suurimate õnnistusteni.
Jumala üleloomulikkusel ei ole piire,
nii nagu pole ka piire sinu üleloomulikuks läbimurdeks
ükskõik, kus ja millal.
ISN - saate "See on üleloomulik" netivõrgustik
on kättesaadav nii nutiseadmete kui Smart-TV kaudu
tänu tasuta ISN'i äpile.
Vaatajad on hämmingus imedest, mida inimesed me saates on kogenud.
Nüüd on ka sul võimalus saada osa samast Jumala puudutusest.
ISN pakub erinevaid saateid 24/7 nii nutiseadmete kui Smart-TV kaudu.
Saa osa tipptasemel õpetajate õpetusest
või lugematul hulgal "See on üleloomulik" saadetest.
Lihtsalt lae endale tasuta ISN'i äpp alla.
Telekavad olid lahedad mu vanemate põlvkonna jaoks.
Tänu ISN'i äpile võin vaadata, mida soovin
oma ajakava järgi.
Ole valmis oma üleloomulikuks läbimurdeks,
tervenemiseks ja imeks,
laadides endale tasuta ISN'i äpi juba täna.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet ja töötasin ka läbi te mentorõppe DVD.
Nüüdseks on hirm kadunud
ja usun, et olen selles vallas saanud Jumalalt midagi." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Naaseme saatesse...
Rääkisid enne millestki väga olulisest.
Sellest, et Püha Vaim tahab, et otsiksime Teda.
Räägi lähemalt.
Selleks on erinevaid põhjusi.
Üks põhjus, miks Püha Vaim tahab, et Teda otsiksime,
on see, et see puhastab sind.
Selle otsimise käigus me lihalik loomus nõrgeneb
ja vaim tugevneb.
Miks?
Sest lihalikule loomusele ei meeldi oodata.
Kui aga hakkad vaikuses palvetama ja Jumalat otsima,
peab ka su lihalik loomus püsima vagusi.
Sest muidu muudkui niheled ja tahad palve lõpetada.
Olgu siinkohal öeldud, et lärm ei võrdu väega.
On neid, kes teevad rohkelt lärmi, kuid kel pole suurt palju väge.
Püha Vaimu vägi tuleb, kui ma olen nõrk ja Tema on tugev.
Vaikuses olek on veel kerge.
Kogu see lugu on lihtne, aga mitte alati kerge.
Vaikuses olek tähendab heita kõrvale kõik häirivad tegurid.
Vaikuses me vaigistame oma hinge.
See aga pole lihtne, sest niipea, kui hakkame palvetama,
tabavad meid igasugu hirmud, kõhklused ja muud lood,
mis tekitavad meis puudulikkuse ja häbi tunnet.
Nimetan neid kõiki seesmiseks kaoseks.
Püha Vaim aga tahab õpetada sind usaldama Teda.
Püha Vaim tahab viia sind Jumala sügavustesse,
kuid Ta ootab sind selleks paigal püsimise väravas,
sest see on koht, kus loobume oma koormatest,
andes kõik üle Talle
ja öeldes: "Ma usaldan Sind ning järgnen Sulle Jumala ligiollu."
Me peame õppima eraldama oma lihaliku loomuse
ning koondama oma meeled sellele, mida Püha Vaim meile näitab
ja mitte sellele, mis väliselt toimub.
Peame elama seestpoolt väljapoole, mitte väljaspoolt sissepoole.
Ma ei lase kõigel välisel mõjutada seda, mis toimub mu sees,
vaid ma hoian oma sisemust,
täites seda rõõmu, rahu ja armastusega.
Kuidas seda teha? Mõtiskledes Jumala Sõna üle.
Mõtiskledes Jeesuse üle.
Kui haarad kinni ilmutusest, mille Püha Vaim on sulle andnud
ja mõtiskled selle üle,
leiad ka rahu oma hinges,
mis omakorda laseb Pühal Vaimul teha oma tööd su sees.
Ütlesid mulle, et kui alles alustasid selle kõigega,
kulus sul Jumala ligiollu jõudmiseks 4 tundi.
Täna võtab see vaid minuteid.
Ma olin väga lihalik ja see oligi takistuseks.
Nii pidin õppima... - See on osa inimeseks olemisest.
Eks ole. Vajasin vabanemist sellest!
Oli aegu, kus mul kulus selleks 3-4 tundi,
samas kui täna...
Ja küsimus pole vaid minus, vaid iga usklik suudab seda.
Ma võin hetkega olla Jumala ligiolus.
Võin hetkega minna igapäeva asjade juurest,
millest mulle meeldib ka rääkida,
sest ega ma siis ainult pilvede peal ka hõlju...
Kuid ma võin hetkega minna argiasjade juurest Tema ligiollu,
kus Püha Vaim kõnetab mind
ja kus näen nägemusi ning vahel haigusi inimeste kehas.
Võid koheselt astuda selle sisse, kui praktiseerid vagusi olemist.
Kaevu kaevates on ka iga labidatäis mulda täis,
kuniks jõuad veeni.
Nii näed peagi, kuidas muld ehk su lihalik loomus kaob eest
ja seda jääb iga korraga vähemaks.
Too paar praktilist näidet, et teha just seda, mida sa algselt tegid
Sul on oma vaikne koht, kuhu minna ja mis edasi?
Põhjus, miks sulgeme palve ajal silmad,
pole mitte selles, et Jumal ei kuuleks meid muidu,
vaid selles, et see kõrvaldab kõik segavad faktorid
ja selles peitub kogu võti.
Sa kõrvaldad kõik maised häirijad, et keskenduda seesmisele,
millest Jeesuse sõnul voolavad välja elava vee jõed.
1. Tessalooniklastele 5:23 ütleb, et meil on nii vaim, hing kui ihu.
Jättes kõrvale oma ihu, taandun ma rohkem ka oma hingest
ja sööbin rohkem oma vaimu.
Kuidas seda teha?
Annan siinkohal väikese vihje,
mille rakendamine toob loomulikult kaasa kõik muu.
Kui Püha Vaim annab sulle ilmutuse Jeesusest -
olgu siis päästja, tervendajana või kellena iganes.
Mulle meeldib see pilt Jeesusest, kus Ta silmad on kui tuleleek.
Sa saad selle ilmutuse
ja mõtiskled siis selle üle Jumala Sõnast lähtuvalt.
Mitte oma kujutluspildist lähtuvalt, sest see oleks kui iidoli loomine.
Heebrea kirjas on öeldud,
et kogudusetelgi osas nad said kujundi taevast
ja siis nad tegid selle järgi, sest Jumal ise oli selle andnud.
Nii et, kui saan ilmutuse Jumalalt, võin ka keskenduda sellele.
Nii ma siis keskendun ilmutusele Jeesusest.
Ma vaigistan oma hinge ja jätan kõik muu kõrvale.
Üks suur jumalamees ütles mulle:
"Kui sul on vaid tund palveks, võta sellest 45 minutit ülistamiseks."
Nii sa lihtsalt hakkad ülistama palves: "Jeesus, ma imetlen Sind.
Jeesus, oled nii kallis ja ma armastan Sind.
Oled tervendaja ja..."
Kogen Teda juba praegu seda kõike siin tehes,
sest Püha Vaim hingab sulle antud ilmutuse üle
ja laseb millegi loomisel tulla esile.
Jumala Sõna ilma Jumala Vaimuta on vaid informatsioon.
Jumala Vaim ilma Jumala Sõnata on vaid inspiratsioon.
Üheskoos aga toovad nad esile loomise,
mis omakorda paneb midagi toimuma sinu sees.
Kui Jumala Sõna kinnistub su sees, hakkab see ka muutma midagi.
See kõik saab aga alguse Jumala Sõna üle mediteerimisest.
Üks asi, millest olen täiega elevil, on see,
et David uuris Püha Vaimu kohta igas Piibli raamatus.
Loe meile mõned need kohad ette ja mine siis üle palvesse.
Ma tõesti leidsin igast Piibli raamatust midagi Püha Vaimu kohta.
1. Moosese raamatus on Ta Vaim, kes hõljus vete kohal.
Ta oli kui lind või tuvi, kes haudus kogu loodu kohal.
2. Moosese raamatus on Ta põõsas olev tuli.
Nimetan seda tule-evangelismiks, mis süütas Moosese südame
ja mis pani teda oma rahva järele minema.
3. Mooseses on Ta iseseisvalt põlev tuli,
mille saab vaid Jumal süüdata.
Preestritel oli käsk hoida seda põlemas,
mitte seda ise süüdata, sest see tuli tuli taevast.
Me peame valvama seda tuld, mitte ise seda süütama.
4. Moosese raamatus on Ta Vaim,
kes eraldas usku omavad inimesed hirmu tundvatest inimestest.
Teda nimetatakse seal "teistsuguseks vaimuks".
5. Moosese raamatus on Ta pilv päeval ja tulesammas öösel
mis juhib meid kõigil me eluettapidel.
Joosua raamatus on Ta läbimurde Vaim.
Mis langetas need Jeeriko müürid?
Nad lasid kuuldavale oma hõiked ja puhusid trompeteid,
mispeale Jumal vabastas oma hinguse,
mis lammutas need müürid.
Jne. jne., kuni Ilmutuse raamatuni välja.
Isa, Jeesuse nimel.
Ma palun Sind kallis Püha Vaim,
et õhutaksid üles igas ühes, kes meid praegu vaatab,
ühe nälja ja igatsuse Jumala sügavamate asjade järele.
Isa, las nad kogeda just praegu...
Osad teist kogevad just praegu kui soojust või elektrit läbistamas end.
Inimesed saavad terveks.
Ma kogen väga paljusid asju hetkel, aga Issand ma palun,
et puudutaksid oma rahvast.
Tänu Sulle Su võidmise eest, mis murrab kõik ahelad.
Aitäh Sulle!
Püha Vaim, me tervitame Sind oma eludes, teenistustes ja kodudes.
Las Su ligiolu imbuda kõigesse, mida teeme.
Isa, ära lase meil häbeneda Püha Vaimu tööd.
Ära lase meil pidada end liiga targaks
ega hüljata Teda, kes lõi kogu koguduse,
vaid lase meil kõiges, mis meil on ja kõiges, mis me oleme,
öelda: "Tere tulemast Püha Vaim!
Tule ja tee, mida vaid Sina saad teha.
Võta üle me kogudused, teenistused ja elud!
Las kogu me olemus olla alistatud Sulle.
Tõsta üles Jeesuse nimi ja austa ning suurenda seda.
Saagu see meile reaalsemaks, kui oleme eales võimalikukski pidanud
Me palume seda Jeesuse nimel,
vabastades selle kõik ja nõustudes sellega.
Jeesuse nimel.
Jumal ütles mulle äsja, et kõigil, kelle sõrmedes on artriit,
see valu lahkub just nüüd Jeesuse nimel.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tegin laupäeval rohkelt aiatöid, mispeale alaselga tekkis nii tugev valu
et ei saanud ennast liigutadagi.
Mu 6-aastane laps pidi aitama mind diivanilt püsti,
et saaksin ta kooli viia.
Tagasi koju jõudes nägin te saadet, kus kõneles David Herzog.
Ta rääkis, kuidas inimesed on üleloomulikult kaalu kaotanud.
Panin saate lõppedes teleka kinni
ja märkasin korraga,
et olin ise diivanilt püsti saanud ilma vähimagi valuta!
Vaatasin ühtlasi oma kõhtu ja mu püksid lotendasid jalas.
Tundus uskumatuna, et ma sain ühtaegu terveks,
kui kaotasin ka pisut kaalu.
Hakkasin mööda tuba ringi tantsima, olles nii tänulik te saate eest!" Susie
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Tere! Mina olen Aliss Cresswell.
Koged sa kuskil valu? On sul kehva tervis?
Vajad sa mõnda imet?
Kui sa pole vaimu, hinge ja ihu poolest 100% terve,
siis järgmine saade on just sulle!
Vaata meid juba järgmisel korral ja oota oma imet!
Soovides toetada TV7't, võid helistada 900 1770 (hind 10 eur)
või teha pangaülekande, leides me andmed www.tv7.ee
Tõlge: Anne-Ly Raukas